ΓΡΑΠΤΗ ΕΡΩΤΗΣΗ E-1570/01

υποβολή: Marie Isler Bguin (Verts/ALE) προς την Επιτροπή

(29 Μαΐου 2001)

Θέμα: Πρόγραμμα της ΕΕπέρ των θυμάτων του Τσερνομπίλ

Οι συνέπειες της καταστροφής του Τσερνομπίλ εκδηλώνονται με τον πιο ανησυχητικό τρόπο στη Λευκορωσία όπου τα ραδιενεργά κατάλοιπα, που ανέρχονται στο 70 %, έχουν μολύνει σοβαρά και για πολλούς αιώνες το ένα τέταρτο του εδάφους και του οικοσυστήματος της χώρας. Δύο εκατομμύρια άνθρωποι, μεταξύ των οποίων 500 000 παιδιά, είναι καταδικασμένοι να ζουν στα μολυσμένα αυτά εδάφη ελλείψει τεχνικών μέσων και κυβερνητικής βούλησης. Οι παθολογικές καταστάσεις που απορρέουν από το περιβάλλον αυτό και τη μολυσμένη με ραδιενέργεια γεωργική παραγωγή αυξάνονται εκθετικά, τόσο από άποψη ποσότητας όσο και ως προς τη σοβαρότητα, κυρίως με τη μορφή καρκίνου και δυσπλασιών από την πλέον νεαρή ηλικία.

Προκειμένου να καταδικάσει το απολυταρχικό καθεστώς του Προέδρου της Λευκορωσίας Alexandre Loukachenko, η Ευρωπαϊκή Ένωση δεν διατηρεί στη χώρα αυτή παρά μόνο ένα πρόγραμμα TACIS πολιτικής στήριξης στην κοινωνία των πολιτών.

Δεν συμμερίζεται η Επιτροπή την άποψη ότι επιβάλλεται η εφαρμογή ενός δευτέρου προγράμματος TACISγειονομικής και ιατρικής αρωγής στους πληθυσμούς των μολυσμένων περιοχών της Λευκορωσίας, τόσο επί τόπου, κυρίως μέσω της παραγωγής και χορήγησης φαρμάκων με βάση την πηκτίνη που συνιστά ο επιστήμων V. Nesterenko, όσο και σε επίπεδο κρατών μελών, τούτο δε ως έκφραση αλληλεγγύης καιποστήριξης της ΕΕ προς την εν λόγω κοινωνία των πολιτών, αλλά και ως ανθρωπιστική αναγκαιότητα·

Ποιο είναι το ύψος του κονδυλίου που προτίθεται να διαθέσει η Επιτροπή για τα εκατομμύρια θύματα της οικολογικής καταστροφής που ήταν και θα είναι τουλάχιστον για τρεις ακόμη αιώνες η έκρηξη του πυρηνικού σταθμού του Τσερνομπίλ και το κόστος της οποίας, μόνο για τη Λευκορωσία,πολογίζεται σε 235 δισεκατομμύρια δολάρια·

Απάντηση του κ. Patten Εξ ονόματος της Επιτροπής

(3 Σεπτεμβρίου 2001)

Η Επιτροπή συμμερίζεται την ανησυχία που εκφράζει το Αξιότιμο Μέλος του Κοινοβουλίου σχετικά με τις συνέπειες του ατυχήματος του Τσερνομπίλ για τον πληθυσμό της Λευκορωσίας.

Ηπηρεσία ανθρωπιστικής βοήθειας της Ευρωπαϊκής Κοινότητας ECHO), η οποία ασχολήθηκε ενεργά με τις περιοχές που έπληξε περισσότερο η καταστροφή του Τσερνομπίλ στις αρχές του 1990, χορήγησε 8 εκατομμύρια για ενέργειες που απέβλεπαν στη στήριξη αυτών που πλήγησαν από το ατύχημα. Δόθηκε ιδιαίτερη προσοχή στην αντιμετώπιση των προβλημάτωνγείας που προκλήθηκαν από το ατύχημα, συμπεριλαμβανομένης της ανάγκης για ειδική ιατρική παρακολούθηση και φροντίδα. Ωστόσο, σύμφωνα με την εντολή που έδωσε κατόπιν συμφωνίας των μελών του το Συμβούλιο, ο κύριος ρόλος της ECHO συνίσταται στην παροχή επείγουσας βοήθειας που δεν συμβιβάζεται πλέον με την τρέχουσα κατάσταση στις πληγείσες περιοχές της Λευκορωσίας.

Το πολιτικό πλαίσιο, εξάλλου, καθιστά πολύ δύσκολη την ενίσχυση μεγάλης κλίμακας στο πλαίσιο του Tacis.

Εκτός από τη στήριξη που παρασχέθηκε στην κοινωνία των πολιτών παρέχεται βοήθεια στη Λευκορωσία για ορισμένα προγράμματα που έχουν σχέση με τις συνέπειες του ατυχήματος του Τσερνομπίλ στον τομέα τηςγείας, της οικονομίας, της κοινωνίας και του περιβάλλοντος, η οποία περιλαμβάνει και τα εξής:

- Κατασκευή βιομηχανικής μονάδας για τη συσκευασία ιωδιούχου αλατιού

- Επεξεργασία μολυσμένων δασικών αποβλήτων

- Κοινωνική και οικονομική αποκατάσταση μολυσμένων περιοχών με άμεση συμμετοχή του πληθυσμού στη διαδικασία λήψης των αποφάσεων

- Εγκατάσταση συστήματος έγκαιρης προειδοποίησης για την παροχή προστασίας σε περίπτωση μελλοντικού πυρηνικού ατυχήματος.

Εξάλλου, αναλήφθηκαν πολλές κοινές έρευνες με ινστιτούτα της Λευκορωσίας σχετικά με την αξιολόγηση των συνεπειών του ατυχήματος του Τσερνομπίλ στον τομέα τηςγείας, της οικονομίας, της κοινωνίας και του περιβάλλοντος· οι έρευνες αυτές ήταν περισσότερο εντατικές κατά το πρώτο εξάμηνο του 1990 και συνεχίζονται σε μειωμένη κλίμακα έκτοτε.

Η Επιτροπή μελετά μελλοντικές πολιτικές σχετικά με την παροχή βοήθειας για την αντιμετώπιση προβλημάτων που οφείλονται στο ατύχημα. Ωστόσο, είναι αδύνατο προς το παρόν να παρασχεθούν ακριβή στοιχεία σχετικά με τη χρηματοδότηση της εν λόγω δράσης από τον προϋπολογισμό.